title: Batalla de Tudela (1808)
text: Iste articlo ye sobre una batalla en 1808 entre l'Exercito espanyol y l'Exercito francés mientres a Guerra d'o Francés; t'atros usos, se veiga Batalla de Tudela.
  
  A batalla de Tudela ye una batalla escaicita o 23 de noviembre de 1808 en a ciudat de Tudela (Navarra) mientres a Guerra d'o Francés y en a cual luitoron as tropas de l'Exercito francés de Napolión Bonaparte (Primer Imperio Francés) con os suyos aliatos d'o Ducau de Varsovia, contra as tropas de l'Exercito espanyol, estando redotatas istas zagueras, en una decisiva victoria francesa.
  
  Mandaban as tropas espanyolas Francisco Javier Castaños, José de Palafox y Melci, Gregorio García de la Cuesta, Juan O'Neylle, Pedro Grimarest Oller y Manuel la Peña, entre atros; mandaban as tropas franco-polacas Jean Lannes, François Joseph Lefebvre y Michel Ney, entre d'atros.
  
  As baixas espanyolas fuoron muit altas, con 4.000 muertos y 3.000 prisioners, anque os franceses tenioron una cifra de baixas muito mas chicota: 44 muertos y 513 feritos, pasando asinas a controlar a estratechica ciudat de Tudela en o curso d'o río Ebro auguas en alto de Zaragoza.
  
  Batallas de 1808
  Batallas d'a Guerra d'o Francés
  Batallas d'Espanya
  Batallas de Francia
  Batallas de Polonia